Temeljem članka 17. Zakona o ublažavanju i uklanjanju posljedica prirodnih nepogoda („Narodne novine“ br. 16/2019) i članka 30. Statuta općine Brestovac („Službeni glasnik općine Brestovac“ br. 2/2018 i 3/2020) Općinsko vijeće općine Brestovac na 30. sjednici održanoj 11.12.2020. donijelo je

Odluku o donošenju

Plana djelovanja u području prirodnih nepogoda Općine Brestovac za 2021. godinu

Članak 1.

Općinsko vijeće Općine Brestovac donosi Plan djelovanja u području prirodnih nepogoda Općine Brestovac za 2021.godine.

Članak 2.

Plan djelovanja u području prirodnih nepogoda Općine Brestovac za 2021. godine sastavni je dio ove Odluke.

Članak 3.

U Planu djelovanja u području prirodnih nepogoda za 2021. godinu dodatno su obrađeni:

* utjecaj klimatskih promjena na prirodne nepogode u skladu sa preporukom iz Strategije prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. koju je donio Hrvatski sabor na sjednici 7. travnja 2020. godine,
* u pregledu mjera u slučaju nastajanja prirodne nepogode promjene u prijavnom postupku štete zbog pandemije COVID-19,
* u odnosu na nositelje mjera prikazat će se cjeloviti sustav u odgovoru na prirodne nepogode,
* usklađenje procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva sukladno Procjeni rizika od velikih nesreća,
* prikaz platformi kroz koje će se razvijati mjere koje uključuju suradnju s nadležnim tijelima, znanstvenim ustanovama i stručnjacima za područje prirodnih nepogoda.

Ostali dio Plana preuzima se iz Plana djelovanja u području prirodnih nepogoda za 2020. godinu.

Članak 4.

Ova Odluka stupa na snagu osmog dana od objave u „Službenom glasniku općine Brestovac“.

KLASA:351-02/20-01/01 PREDSJEDNIK OPĆINSKOG VIJEĆA

URBROJ:2177-02/01-20-1

U Brestovcu,11.12.2020.g. Tomo Vrhovac